(Art. 2, 6, 9, 10.) Magister Aymo de Auxona canonicus predicte capelle testis productus et parte dictorum religiosorum contra dictos decanum et capitulum, receptus, juratus et examinatus. Requisitus super secundo articulo dictorum religiosorum qui sic incipit. Item quod predicta ecclesia sancti Medardi Diuionis et cetera, dixit quod ipse credit dictum articulum verum esse quia bene sunt viginti sex anni elapsi quod ipse est canonicus dicte capelle et ex tunc ipse vidit seruire in dicta ecclesia et plura tempora per unum de canonicis sancti Stephani et vidit quod ille qui seruiebat in eadem portabat corpus christi pluries et ibat ad audiendas confessiones parochianorum dicte ecclesie infirmorum. Item requisitus super sexto articulo dixit se nihil scire, nisi quod credit quod quicquid est in castro Diuionis prout muri claudunt est in parochiatu dicte ecclesie sancti Medardi, excepta predicta ecclesia quam dicit esse exceptam et exceptis domibus decani et capituli eiusdem capelle. Item requisitus super nono et decimo articulis, dixit quod bene vidit quamdam compositionem que olim facta fuit inter partes predictas ut apparet et tenere ipsius super integritate unius prebende quam petebat ecclesia sancti Stephani in dicta capella et super (Art. 11, 12.) pluribus aliis contentis in eadem compositione et legit dictam compositionem et credit quod duo vel tria sigilla erant appensa eidem compositioni et continebatur in ea quod Odo olim dux Burgundie eamdem compositionem laudauit et quod eam faceret fideliter obseruari et ad petitionem utriusque partis manu tenere promisit. Item requisitus super undecimo articulo, dixit quod ipse vidit dictam compositionem obseruari inter dictas partes in eo videlicet quod mandatum abbatis et conuentus sancti Stephani predicti bis vel ter computauit cum capitulo et canonicis dicte capelle, qui tunc presentes erant in ipsa capella, super grossis fructibus unius prebende ipsius capelle et computatum fuit inter eos quod abbas et conuentus predicti debebant habere, quolibet anno, duodecim libras turonenses pro grossis fructibus unius prebende dicte capelle quam debebant percipere virtute dicte compositionis. Interrogatus de nominibus eorum qui computauerunt pro dictis abbate et conuentu et cum quibus factum fuit dictum computum super dictis grossis fructibus, dixit quod cum domino Radulpho decano nunc oschariensi mandato ad hoc dictorum religiosorum. Requisitus de tempore, dixit quod bene sunt sex anni elapsi et videtur ipse qui loquitur quod bene sunt duodecim anni elapsi vel circa quod ipse vidit et audiuit alias super hoc computari in dicta capella et distributiones cothidianas vidit solui communiter pluribus vicibus et per plures annos uni de canonicis sancti Stephani seruienti in dicta capella pro ipsa ecclesia sancti Stephani sicut ipsi qui loquitur, vel uni ex canonicis ipsius capelle. Item requisitus super duodecimo articulo qui sic incipit. Item quod de predictis fuit et est publica vox et cetera, dixit quod de predictis articulis super quibus et supra requisitus fuit et est publica vox et fama pro ut firmiter credit apud predictas ecclesias sancti Stephani et capelle, hoc excepto quod nescit quod fama sit quod dicta (Art. 13, 32, 35.) capella sit edificata nec fundata in dicto parochiatu sancti Medardi. Interrogatus quid est dicere publica vox et fama, dixit quod illud quod a pluribus et communiter dicitur. Interrogatus unde primo habuit originem huiusmodi fama et vox, dixit quod nescit. Item requisitus super tertio decimo articulo, dixit quod credit quod super dicta discordia dicte partes coram dicto duce seu eius commissariis comparuerint et coram ipsis de predictis et super dicta discordia litigauerunt partes predicte sed nescit utrum sponte vel liberaliter vel etiam ex vi dicte compositionis, dicens ipse qui loquitur quod bene sunt septem anni elapsi quod decanus dicte capelle ipse qui loquitur et pluries alii canonici dicte capelle comparuerunt coram dicto domino duce apud Joigneium contra dictos abbatem et conuentum, qui impetebant ipsos decanum et capitulum et canonicos capelle predicte coram dicto domino duce super aliquibus de contentis in dicta compositione, et cum ipse dux vellet super hoc cognoscere ex parte dictorum decani et capituli, fuit ex hoc ad sedem apostolicam appellatus. Item requisitus super tricesimo secundo articulo qui sic incipit. Item quod tunc ordinatum fuit et cetera, dixit se nihil scire. Item requisitus super tricesimo quinto articulo qui sic incipit. Item intendit probare dictus procurator quod abbas et conuentus et cetera, dixit quod abbas et conuentus predicti habuerunt per plures annos et duodecim libras pro grossis fructibus unius prebende dicte capelle et super hoc vidit computari prout supra dixit ipse qui loquitur et vidit per plura tempora a viginti sex annis citra quod dicti abbas et conuentus habuerunt et tenuerunt in dicta capella unum canonicum regularem ad seruiendum et faciendum diuinum officium in eadem capella, sicut unus ex canonicis ipsius capelle et tantum percipiebat idem canonicus sancti Stephani de distributionibus cothidianis in dicta capella quantum unus de (Art. 36 à 40.) canonicis dicte capelle. Item requisitus super tricesimo sexto articulo qui sic incipit. Item quod tempore dictarum compositionum et cetera, dixit quod a dicto tempore quo fuit canonicus dicte capelle citra ordinatum fuit pluries per decanum et capitulum dicte capelle, presente ipso qui loquitur, quod cellerarius institutus ab eis reciperet fructus et bona prouenentia occasione dicte capelle ex parte dictorum decani et capituli distribuenda per ipsum cellerarium equaliter inter canonicos dicte capelle, sed nunquam audiuit nec vidit quod dicti religiosi pro grossis fructibus unius prebende capelle predicte perceperunt vel habuerunt nisi duodecim libras sicut supra dixit ipse qui loquitur. Item requisitus super tricesimo septimo articulo qui sic incipit. Item quod de pecunia et cetera, dixit per juramentum suum quod a viginti sex annis predictis ipse vidit quasi continuo usque ad quinque vel ad sex annos proximo preteritos quod unus ex canonicis sancti Stephani predicti per quem dicti abbas et conuentus servierunt in dicta capella pro se ecclesia sancti Stephani percipiebat de pecunia que in singulis annis canonicis dicte capelle solui consueuit pro anniversariis tantum quantum unus de canonicis ipsius capelle, dicens quod istud est notorium in dicta capella. Item requisitus super tricesimo octauo articulo qui sic incipit. Item quod a tempore dicte compositionis et cetera, dixit quod ita vidit per tempus proximo dictum ab eo. Item requisitus super tricesimo nono articulo qui sic incipit. Item quod abbas et conuentus et cetera, dixit se nihil scire nisi quod perceperunt de bonis dicte capelle duodecim libras pro grossis fructibus unius prebende sicut predixit ipse qui loquitur. Item requisitus super quadragesimo articulo qui sic incipit. Item quod de predictis fuit et est publica vox et cetera, dixit se nihil scire quod credit quod fama sit de dictis duodecim libras pro grossis fructibus et de pecunia que solui consueuit pro anniversariis sicut supra dixit (Art. 41 à 46.) ipse qui loquitur. Item requisitus super quadragesimo primo articulo qui sic incipit. Item intendit probare quod abbas et conuentus et cetera, dixit quod nunquam scivit quod abbas et conuentus perceperent in dicta capella pro grossis fructibus unius prebende dicte capelle nisi duodecim libras, sed a viginti quatuor annis citra prebende dicte capelle diuise fuerunt per decanum et capitulum ter, presente ipso qui loquitur, dictis abbate et conuentu percipientibus dictas duodecim libras pro dictis grossis fructibus tempore quo due prime diuiones facte fuerunt, dicens quod canonici dicte capelle nunc residentes et seruientes ibidem habent prebendas distinctas et assignatas et quilibet eorum scit ubi debet percipere prebendam suam. Item requisitus super quadragesimo secundo articulo dixit se nihil scire. Item requisitus super quadragesimo tertio articulo qui sic incipit. Item quod abbas et conuentus predicti requisierunt et cetera, dixit quod credit dictum articulum verum esse quia audiuit dici in dicta capella a quibusdam de canonicis ipsius de quorum nominibus non recolit, quia petitum fuerat ex parte dictorum abbatis et conuentus a dictis decano et capitulo quod assignarent eis certam et distinctam prebendam sicut assignauerant canonicis dicte capelle, sed non recolit utrum fuerit presens dicte requisitioni. Item requisitus super quadragesimo quarto articulo dixit se nihil scire. Item requisitus super quadragesimo quinto articulo qui sic incipit. Item quod de dicti decanus et capitulum et canonici et cetera, dixit quod credit quod dicti decanus et capitulum requisiti fuerunt prout in dicto articulo continetur et quod recusauerunt et recusant distinctam prebendam eidem ecclesie sancti Stephani assignare et partem dicte pecunie que pro anniversariis solui consueuit soluere sicut uni de canonicis dicte capelle. Item requisitus super quadragesimo sexto articulo dixit se nihil scire sed dixit quod a decem annis citra dicti decanus et (Art. 47 à 51, 60 à 63.) capitulum recusauerunt dictis abbati et conuentus assignare prebendam distinctam. Item requisitus super quadragesimo septimo articulo dixit se nihil scire dicens tamen quod grossi fructus cuiuslibet prebende distincte non excedunt singulis annis summam sexdecim librarum turonensium. Item requisitus super quadragesimo, octauo et nono articulis dixit se nihil scire, nisi quod dicti religiosi consueuerunt percipere pro prebenda cuiuslibet defuncti canonici dicte capelle duodecim libras turonenses et non plus; dicens quod super perceptione dictarum duodecim librarum pro prebenda defuncti canonici dicti capelle non vidit seu audiuit ipse qui loquitur quod esset contentio inter partes predictas. Item requisitus super quinquagesimo articulo qui sic incipit. Item intendit probare dictus procurator quod dicta capella ducis et cetera, dixit quod dicta capella exempta est nec est in aliquo parochiatu, dixit tamen quod credit residuum dicti articuli verum esse in quantum circuitus murorum castri Diuionis continet, quia quicquid est intra dictum castrum excepta dicta capella est in parochia et intra fines parochie sancti Medardi prout semper se audiuisse et vidisse dicit ipse qui loquitur a tempore quo fuit canonicus dicte capelle. Item requisitus super quinquagesimo primo articulo qui sic incipit. Item quod specialiter et cetera, dixit quod vidit contineri in quodam privilegio quod dicte capelle habet curam animarum ducis et ducisse et non solui habet curam eorum idem decanus primo habet curam animarum presbyterorum et clericorum dicte capelle. Item requisitus super sexagesimo articulo qui sic incipit. Item intendit probare dictus procurator quod domus et cetera, dixit quod nihil scire. Item requisitus super sexagesimo primo, secundo et tertio articulis dixit se nihil scire, nisi quod credit quod dicta ecclesia sancti Stephani sit baptismalis ad sint fontes in ea in quibus pueri baptisantur et quod intellexit et audiuit (Art. 64 à 69.) dici a quibusdam de quorum nominibus ad presens non recolit quod dicti religiosi sancti Stephani consueuerunt percipere et habere decimas de quibusdam terris et vineis sitis in territorio diuionensensi. Item requisitus super sexagesimo quarto, quinto et sexto articulis dixit se nihil scire. Item requisitus super sexagesimo septimo articulo qui sic incipit. Item quod dicti decanus et capitulum et canonici se opponunt et cetera, dixit quod dictus articulus verus est. Requisitus quomodo scit, dixit quod audiuit dici pluries a dictis decano et capitulo quod non tenentur soluere decimam dictis religiosis sancti Stephani propter hoc quia sunt exempti et immunes a solutione decimarum facienda dictis religiosis de rebus quas possident in territorio Diuionis. Item requisitus super sexagesimo octauo articulo, dixit se nihil scire, nec scit quod dicti decanus et capitulum aliquas vineas nomine dicte capelle post dictam compositionem acquisierint. Item requisitus super sexagesimo non articulo qui sic incipit. Item quod de predictis fuit et est publica vox et cetera, dixit quod ipse credit quod fama et vox fuit et est apud dictas ecclesias sancti Stephani et capelle quod dicta ecclesia sancti Stephani est ecclesia baptismalis et quod terre et vinee siti intra fines parochiatuum predictarum pertinentium ad dictam ecclesiam sancti Stephani consueuerunt esse decimales abbati et ecclesie predictis et quod dicti religiosi perceperunt et receperunt et percipi et recipi fecerunt decimas de terris et vineis sitis intra parochias pertinentes ad ipsos in territorio Diuionis et quod fuerunt in possessione juris percipiendi predicta, exceptis terris et vineis illorum de dicta capella, et quod dicti decanus et capitulum se opposuerunt et opponunt ne de vineis suis propriis, nec de illis quas acquisiuerunt post dictam compositionem, soluantur decime religiosis predictis; interrogatus quid est dicere publica vox et fama et unde habuit originem huiusmodi fama et vox dixit ut supra. Item requisitus (Art. 76 à 90.) super septuagesimo sexto, septimo et octauo articulis dixit se nihil scire, nisi quod vox et fama fuit et est prout credit quod recusauerunt et soluere recusant decimas de vineis quas possident in territoriis in quibus dicti religiosi consueuerunt decimas percipere et habere. Item requisitus super septuagesimo nono, octogesimo, octogesimo primo, secundo, tertio, quarto, quinto et sexto articulis, dixit se nihil scire nisi quod credit quod predicti fructus valuerunt et valere potuerunt quolibet anno viginti duas libras turonenses. Item requisitus super octogesimo nono articulo qui sic incipit. Item quod dicta compositio per aliqua tempora fuit et cetera, dixit quod dicta compositio fuit obseruata in eo quod dicti religiosi perceperunt per plures annos duodecim libras turonenses de bonis dicte capelle pro grossis fructibus unius prebende ipsius capelle et in eo quod perceperunt per canonicum per quem seruierunt in dicta capella distributiones cothidianas dicte capelle, sicut unus ex canonicis eiusdem et panem et vinum et in eo quod, quando contigit aliquem de canonicis dicte capelle mori, ipsi perceperunt duodecim libras turonenses pro prebenda ipsius canonici defuncti. Requisitus quomodo scit, dixit quia ita vidit et audiuit a tempore quo fuit canonicus usque ad tempus litis mote in curia romana. Item requisitus super nonogesimo articulo qui sic incipit. Item quod decanus et canonici dicte capelle et cetera, dixit quod bene sunt decem et nonem anni elapsi vel circa prout sibi videtur quod ipse jurauit se seruaturum dictam compositionem in presentia fratris Girardi, quondam dicti monasterii sancti Stephani abbatis, et quorumdam aliorum de quorum nominibus non recolit. Interrogatus quis erat abbas tunc dicti monasterii, dixit quod idem frater Girardus. Interrogatus quis erat tunc decanus dicte capelle dixit quod dominus Artaudus, predecessor magistri Lamberti tunc decani dicte capelle, erat tunc decanus. (Art. 91 à 93.) Item requisitus super nonogesimo primo articulo qui sic incipit. Item quod in ecclesia sancti Stephani et cetera, dixit quod ipse qui loquitur jurauit se seruaturum dictam compositionem in ecclesia sancti Stephani predicti super magnum altare, tangendo ipsum altare propria manu sua, sed non recolit de aliis qui dictam compositionem jurauisse dicuntur. Item requisitus nonagesimo secundo et nonagesimo tertio articulis, dixit quod bene credit quod decanus et canonici predicte capelle qui nunc sunt requisiti ut dictum juramentum prestarent et fidelitatem predictam habet facere noluerunt et adhuc nolunt et de hoc est fama apud dictam capellam et etiam de hoc quod plures canonici dicte capelle fecerunt dictum juramentum, nec recolit ipse qui loquitur quod audiuit requiri canonicos dicte capelle quod dictum juramentum fecerunt, nisi de magistro Johanne Escharny, canonico dicte capelle, quem audiuit super hoc requiri ex parte dictorum abbatis et conuentus, non est diu postquam idem magister Johannes Escharny fuit factus canonicus dicte capelle. (Art. 1, 2.) Item requisitus super primo articulo libelli attemptatorum qui articulus sic incipit. In primis intendit probare dictus procurator quod abbas et conuentus et ecclesia sancti Stephani et cetera, dixit quod a viginti sex annis proximo elapsis usque ad tres annos vel circa proximo preteritos ipse qui loquitur vidit quod dicti religiosi et ecclesia sancti Stephani predicti tenuerunt et habuerunt ac in possessione vel quasi fuerant juris tenendi et habendi in dicta capella unum canonicum regularem ad seruiendum et faciendum diuinum officium in dicta capella, sicut unus ex canonicis eiusdem capelle. Requisitus quomodo scit, dixit quod ita vidit per plura tempora quando ibat ad dictam capellam. Item requisitus super secundo articulo qui sic incipit. Item quod dictus canonicus et cetera, dixit se nihil scire nisi quod audiuit dici a pluribus (Art. 3 à 5.) canonicis dicte capelle et a pluribus et capellanis quod idem canonicus sancti Stephani consueuerat facere primam ebdomadam post ipsum decanum. Item requisitus super tertio articulo dixit quod dicti abbas et conuentus et ecclesia sancti Stephani habuerunt et perceperunt per plures annos a viginti sex annis citra duodecim libras turonenses pro grossis fructibus unius prebende dicte capelle et ita sciuit et audiuit pluries computari in eorum capitulo duodecim libras turonenses pro grossis fructibus unius prebende dicte capelle, quam dicti religiosi et ecclesia sancti Stephani in dicta capella percipere consueuerunt et habere et in possessione, vel quasi fuerunt per plures annos habendi et percipiendi dictas duodecim libras pro dictis grossis fructibus, quia vidit postquam fuit canonicus ipse qui loquitur per aliqua tempora quod nulla contentio erat super hoc inter partes predictas. Item requisitus super quarto articulo qui sic incipit. Item quod abbas et conuentus predicti habuerunt et cetera, dixit quod ipse vidit per plura tempora et pluribus vicibus quod abbas et conuentus predicti seruientes in dicta capella per unum de canonicis suis perceperunt et habuerunt et in possessione vel quasi fuerunt percipiendi et habendi panem et vinum et distributiones cothidianas in dicta capella, sicut unus de canonicis dicte capelle, et ita vidit pluries a tempore quo fuit canonicus usque ad decem annos proximo preteritos. Item requisitus super quinto articulo qui sic incipit. Item quod abbas et conuentus predicti et cetera, dixit per juramentum suum quod ipse credit quod tempore appellationis predicte ratione cuius appellationis agitur inter ipsas partes, dicti abbas et conuentus erant in possessione vel quasi percipiendi panem et vinum et distributiones cothidianas in dicta capella sicut unus ex canonicis dicte capelle et duodecim libras turonenses pro grossis fructibus unius prebende dicte capelle. Interrogatus (Art. 6 à 9.) de tempore quo facta fuit appellatio predicta, dixit quod bene sunt septem anni elapsi prout supra dixit ipse qui loquitur in tertio decimo articulo. Interrogatus de anno, mense et die, dixit quod non recolit. Interrogatus quis erat tunc abbas dicti monasterii, dixit quod frater Hugo qui adhuc modo est. Interrogatus et quis erat decanus dicte capelle, dixit quod magister Lambertus tunc erat decanus et adhuc est. Item requisitus super sexto articulo, dixit se nihil scire. Item requisitus super septimo articulo qui sic incipit. Item quod post appellationem et lite mota et cetera, dixit quod decanus et capitulum et canonici predicte capelle post appellationem predictam denegaverunt et recusauerunt respondere abbati et conuentui predictis de dictis distributionibus pane et vino et grossis fructibus unius prebende dicte capelle, prout credit et intendit ipse qui loquitur, sed nescit utrum irrationabiliter et injuste. Item requisitus super octauo articulo qui sic incipit. Item quod lite mota et pendente et cetera, dixit quod dicti decanus et capitulum subtraxerunt eisdem abbati et conuentui predicta sicut credit et intendit sed nescit utrum eosdem abbatem et conuentum suis juribus supradictis indebite spoliando. Item requisitus super nono [...]